Na temelju članka 88. Zakona o proračunu (Narodne novine, br. 144/21), čl.55. Pravilnika o polugodišnjem i godišnjem izvještaju o izvršenju proračuna i financijskog plana ("Narodne novine" br. 85/23) članka 36. Statuta Općine Nova Bukovica (Službeni glasnik Općine Nova Bukovica broj 2/21 i 2/23), Općinsko vijeće Općine Nova Bukovica na 27. sjednici održanoj 30.09. 2024. godine, donosi

**Polugodišnji izvještaj o izvršenju proračuna Općine Nova Bukovica**

**za razdoblje 1.1.2024. do 30.06.2024.**

**Članak 1.**

 Usvaja se Polugodišnji izvještaj o izvršenju proračuna Općine Nova Bukovica za razdoblje 1.1.2024. do 30.06.2024.

**Članak 2.**

 Polugodišnje izvršenje proračuna po proračunskim stavkama vidljivo je iz priloženih podataka Rekapitulacije usporednog pregleda planiranih i ostvarenih prihoda i primitaka te rashoda i izdataka proračuna općine Nova Bukovica za razdoblje 1.1.2024. do 30.06.2024. , Računa prihoda i rashoda prema ekonomsko klasifikaciji, prema izvorima financiranja i rashoda prema funkcijskoj klasifikaciji,: Račun zaduživanja prema ekonomskoj klasifikaciji i izvorima financiranja

**OBRAZLOŽENJE OPĆEG DIJELA IZVJEŠTAJA O IZVRŠENJU PRORAČUNA**

**PRIHODI**

Ukupni prihodi u iznosu 397.531,37 eura sastoje se od:

* Prihodi od poreza 101.208,78 eura – porez na dohodak, porez na potrošnju alkoholnih i bezalkoholnih pića, porez na promet nekretnina
* Pomoći od inozemstva (darovnice) i od subjekata unutar općeg proračuna 163.440,38 eura - sredstva fiskalnog izravnanja, sredstva hzz za javne radove
* Prihodi od imovine 66.116,52 eura – kamate, naknada za koncesije, iznajmljivanje imovine i zemljišta naknade HT,
* Prihodi od upravnih i administrativnih pristojbi, pristojbi po posebnim propisima i naknada 66.065,69 eura – vodni doprinos, doprinosi za šume, povrat stipendije grobne naknade i korištenje mrtvačnice, komunalna naknada i komunalni doprinos

**RASHODI**

Ukupni rashodi u iznosu 355.296,84 eura sastoje se od:

* rashodi za zaposlene 73.737,08 eura
* materijalni rashodi 201.363,20 eura – službena putovanja, naknade za prijevoz na posao i s posla, stručno usavršavanje zaposlenika, uredski materijal, energija, materijal i dijelovi za popravak javne rasvjete, strojeva za košnju, fotokopirnog stroja, poljskih puteva i ostali dijelovi za potrebe redovnog poslovanja, sitni inventar, radna odjeća i obuća, usluge telefona, pošte, tekućeg i investicijskog održavanja, usluge promidžbe i informiranja, komunalne usluge, sklonište za životinje i higijeničarska služba, intelektualne i računalne usluge (održavanja programa), naknade za rad predstavničkih tijela i povjerenstava, premije osiguranja zaposlenih i strojeva, reprezentacija, , članarine, javnobilježničke naknade i poticajna naknada za smanjenje komunalnog otpada
* Financijski rashodi 6.375,73 eura – interkalarna kamata za kredit, bankarske usluge i usluge platnog prometa
* Subvencije 26.715,78 eura odnose se na subvencije Elkomnetu i Sufinanciranje privatnog dječjeg vrtića
* Pomoći dane u inozemstvo i unutar opće države 1.612,62 eura odnosi se na sufinanciranje vrtića u vlasništvu druge JLS
* Naknada građanima i kućanstvima na temelju osiguranja i druge naknade 14.899,99 eura - stipendije studentima i podmirenje troškova stanovanja srednjoškolaca u učeničkim domovima, novčane pomoći za novorođeno dijete, jednokratne pomoći,
* Ostali rashodi 30.592,44 eura – donacije vjerskim zajednicama, udrugama
* Rashodi za nabavu proizvedene dugotrajne imovine 98.618,01 eura – uređenje doma u D. Bukovici, Idejno rješenje za Pješačko biciklističku stazu između N. Bukovice i Miljevaca, fotokopirni stroj, Izrada idejnog rješenja informacijskog sustava za integrirano upravljanje e-uslugama i digitalnim poslovanjem Općine Nova Bukovica

**PRIMICI OD FINANCIJSKE IMOVINE I ZADUŽIVANJA**

* Primljeni krediti od HBOR 5.737,98,00 eura

**IZDACI ZA FINANCIJSKU IMOVINU I OTPLATE ZAJMOVA**

* Otplata glavnice primljenih kredita HBOR 24.885,53 eura

**OBRAZLOŽENJE POSEBNOG DIJELA IZVJEŠTAJA O IZVRŠENJU PRORAČUNA**

***Razdjel je***, sukladno Pravilniku o proračunskim klasifikacijama, organizacijska razina utvrđena za potrebe planiranja i izvršavanja proračuna, a sastoji se od jedne ili više glava.

Status razdjela državnog proračuna dodjeljuje se ministarstvima i onim proračunskim korisnicima državnog proračuna koji su izravno odgovorni Hrvatskom saboru ili predsjedniku Republike Hrvatske dok se status razdjela proračuna jedinica lokalne i područne (regionalne) samouprave može dodijeliti izvršnom tijelu, predstavničkom tijelu i upravnim tijelima.

Sukladno gore citiranom Pravilniku, Proračun Općine Nova Bukovica sukladno Pravilniku o proračunskim klasifikacijama strukturiran je s dva razdjela:

* Općinsko vijeće i općinski načelnik i
* Jedinstveni upravni odjel

***Programska klasifikacija*** uspostavlja se definiranjem programa, aktivnosti i projekata. Program je skup neovisnih, usko povezanih aktivnosti i projekata usmjerenih ispunjenju zajedničkog cilja. Program se sastoji od jedne ili više aktivnosti i/ili projekata, a aktivnost i projekt pripadaju samo jednom programu.

U nastavku daje se pregled definiranih programa kroz koje se prati realizacija proračuna Općine Nova Bukovica u 2024. godini.

|  |
| --- |
| **Program ID** | **Opis Programa** | **Glava ID** | **Opis Glave** | **Razdjel ID** | **Opis Razdjela** |
| 1002 | Predstavnička i izvršna tijela | 00101 | OPĆINSKO VIJEĆE I OPĆINSKI NAČELNIK | 001 | OPĆINSKO VIJEĆE I OPĆINSKI NAČELNIK |
| 1003 | Kapitalna ulaganja | 00101 | OPĆINSKO VIJEĆE I OPĆINSKI NAČELNIK | 001 | OPĆINSKO VIJEĆE I OPĆINSKI NAČELNIK |
| 1004 | Održavanje i upravljanje imovinom | 00101 | OPĆINSKO VIJEĆE I OPĆINSKI NAČELNIK | 001 | OPĆINSKO VIJEĆE I OPĆINSKI NAČELNIK |
| 1005 | Komunalna i ruralna infrastruktura | 00101 | OPĆINSKO VIJEĆE I OPĆINSKI NAČELNIK | 001 | OPĆINSKO VIJEĆE I OPĆINSKI NAČELNIK |
| 1006 | Razvoj i podrška civilnog društva | 00101 | OPĆINSKO VIJEĆE I OPĆINSKI NAČELNIK | 001 | OPĆINSKO VIJEĆE I OPĆINSKI NAČELNIK |
| 1007 | Zdravstvo i socijalna skrb | 00101 | OPĆINSKO VIJEĆE I OPĆINSKI NAČELNIK | 001 | OPĆINSKO VIJEĆE I OPĆINSKI NAČELNIK |
| 1008 | Unaprjeđenje kulture i kulturne baštine | 00101 | OPĆINSKO VIJEĆE I OPĆINSKI NAČELNIK | 001 | OPĆINSKO VIJEĆE I OPĆINSKI NAČELNIK |
| 1009 | Organiziranje i provođenje zaštite i spašavanja | 00101 | OPĆINSKO VIJEĆE I OPĆINSKI NAČELNIK | 001 | OPĆINSKO VIJEĆE I OPĆINSKI NAČELNIK |
| 1010 | Predškolski odgoj, osnovnoškolsko, srednjoškolsko i visoko obrazovanje | 00101 | OPĆINSKO VIJEĆE I OPĆINSKI NAČELNIK | 001 | OPĆINSKO VIJEĆE I OPĆINSKI NAČELNIK |
| 1011 | Ruralni razvoj u poljoprivredi | 00101 | OPĆINSKO VIJEĆE I OPĆINSKI NAČELNIK | 001 | OPĆINSKO VIJEĆE I OPĆINSKI NAČELNIK |
| 1001 | Javna uprava i administracija | 00201 | JEDINSTVENI UPRAVNI ODJEL | 002 | JEDINSTVENI UPRAVNI ODJEL |

Rashodi poslovanja i rashodi za nabavu nefinancijske imovine, te izdaci za otplatu zajmova iskazani su u posebnom dijelu proračuna u razdjelima prema proračunskim klasifikacijama. U nastavku slijedi opisni prikaz realizacije rashoda i izdataka poslovanja po programskoj klasifikaciji.

**1002 Predstavnička i izvršna tijela** u 2024. godini realizirani su u iznosu od 76.010,09 EUR. Pod navedenim programom podrazumijeva se obavljanje slijedećih poslova: 15.197,26 eura Plaća i materijalni troškovi Općinskog načelnika, 9.564,14 EUR za naknade članovima povjerenstva i biračkim odborima za održavanje izbora za EU parlament (sveukupno refundirano od ŽIP-a), 7.080,47 EUR za financiranje naknada članovima Općinskog vijeća i komisija, 10.000,00 obilježavanje dana Općine, 1.539,22 Reprezentacija, 2.300,00 Matica Slovačka Miljevci, 5.443,47 Kamate za primljene kredite, 24.885,53 otplata glavnice primljenih kredita.

**Cilj programa predstavničkog i izvršnog tijela:** Osiguranje rada predstavničkog, izvršnog i ostalih tijela, protokolarne aktivnosti, upravljanje informacijama i komunikacijama. Transparentnost rada, zadovoljstvo građana donesenim odlukama, poboljšanje standarda, društvena zbivanja, promidžba općine, jačanje gospodarskih, kulturnih, sportskih i drugih veza.

**Pokazatelji uspješnosti programa predstavničke i izvršne vlasti:**

* broj održanih sjednica Općinskog vijeća u tijeku godine
* broj donesenih akata od strane Načelnika (pravodobnost donošenja i usklađivanja općih akata sa zakonom)
* broj aktivnih sudionika u procesu donošenja općinskih akata (izvršavanje zakonskih obveza te obveza proizišlih iz općih akata grada vezanih za rad predstavničkog tijela, radnih tijela, izvršne vlasti i političkih stranaka)

**Program 1003 Kapitalna ulaganja** realizirana su u iznosu 46.068,01 eura i sadrže slijedeće projekte:

* Izgradnja nogostupa 900,00 odnosi se na idejni projekt za izgradnju pješačko biciklističke staze od Nove Bukovice do Miljevaca
* Zgrada društvenog doma u Donjoj Bukovici 45.168,01 eura

**Cilj programa kapitalna ulaganja**: Cilj provođenja navedenih aktivnosti u sklopu programa je održavanje i podizanje standarda infrastrukture te ulaganja u uređenje domova, vrtića i ostale infrastrukture.

**Pokazatelji uspješnosti programa:**

* broj izgrađenih nogostupa i biciklističkih staza
* broj saniranih društvenih domova

**Program 1004 Održavanje i upravljanje imovinom** ostvaren je uiznosu 2.483,37 eura a odnosi se na održavanje društvenih domova, režijskih troškova za iste, geodetsko katastarske i intelektualne usluge vezane uz upravljanje komunalnom infrastrukturom

**Cilj programa** je održavanje i upravljanje imovinom u vlasništvu Općine.

**Pokazatelji uspješnosti programa**

* broj ulaganja u domove
* sređivanje komunalne infrastrukture

**Program 1005 Komunalna i ruralna infrastruktura** ostvaren je uiznosu 105.339,29 eura a odnosi se na održavanje groblja, javne rasvjete, nabava opreme i sitnog inventara, tekući i režijski troškovi vlastitog pogona, deratizacija, veterinarske usluge higijeničarska služba, trgovačko društvo Elkomnet, materijal i dijelovi za održavanje strojeva i opreme, iznošenje i odvoz smeća.

**Cilj programa** je održavanje postignutog standarda komunalne i ruralne infrastrukture i komunalnih djelatnosti: prometnica, javne rasvjete, povećanje kvalitete pokrivenosti urbanom opremom, izgled općine u posebnim prigodama od značaja za turizam.

**Pokazatelji uspješnosti programa Komunalna i ruralna infrastruktura:**

* broj živinih žarulja u odnosu na broj natrijevih ili led žarulja kod javne rasvjete
* broj nerazvrstanih cesta s utvrđenim oštećenjem kolnika/broj potrebnih sanacija
* površina uređenih i održavanih javnih površina (ha)
* broj uređenih objekata na grobljima
* broj rekonstrukcije nerazvrstanih cesta
* broj nabavljene opreme za održavanje javnih površina, groblja i nerazvrstanih cesta

**Program 1006 Razvoj i podrška civilnog društva** iznos od19.563,32 eura odnosi se na: provođenje javnih potreba u sportu i Linijski prijevoz putnika.

**Cilj programa** omogućiti udrugama što kvalitetniji rad i ostvarenje predviđenih projekata i programa te kvalitetnije povezivanje ruralnog područja organiziranim prijevozom putnika

**Pokazatelji uspješnosti programa-** uspješno provedeni programi

**Program 1007 Zdravstvo i socijalna skrb** iznos od 9.018,87 eura odnosi se na: pomoć osobama s invaliditetom, podmirenje troškova stanovanja i jednokratne pomoći po Odluci o socijalnoj skrbi, naknade za novorođeno dijete, uskrsnice umirovljenicima i korisnicima ZMN, sufinanciranje plaća liječnika specijalista i Zavoda za hitnu medicinu.

**Cilj programa** – briga za najugroženije članove našeg društva, prvenstveno osobe s invaliditetom, djecu i umirovljenike

**Pokazatelji uspješnosti programa** isplaćene uskrsnice, pomoć djeci i ostalim ugroženim skupinama

**Program 1008 Unaprjeđenje kulture i kulturne baštine** iznos od 11.500,00 eura odnosi se na: provođenje javnih potreba u kulturi i sufinanciranje ulaganja u vjerske objekte

**Cilj programa** oplemeniti kulturnu ponudu Općine i ponoći u obnovi i očuvanju kulturne baštine

**Pokazatelji uspješnosti programa** saniran dio objekta katoličke crkve u Novoj Bukovici, održavanje etno sela, prezentiranje KUD-ova kroz kulturne manifestacije

**Program 1009 Organiziranje i provođenje zaštite i spašavanja** iznos od 487,50 eura odnosi se na civilnu zaštitu

**Cilj programa** uspostava kvalitetnog sustava zaštite i spašavanja

**Pokazatelji uspješnosti programa** uspješan rad navedenih organizacija

**Program 1010 Predškolski odgoj, osnovnoškolsko, srednjoškolsko i visoko obrazovanje** iznos od 37.698,78 eura odnosi se na: provođenje male škole, sufinanciranje boravka djece u dječjim vrtićima, Stipendije studentima, sufinanciranje stanovanja djece u dječjim domovima, nagrade učenicima OŠ koji su sudjelovali na natjecanjima

**Cilj programa** kvalitetno održavanje predškolsko, osnovnoškolskog, srednjoškolskog i visokoškolskog obrazovanja kroz razna sufinanciranja

**Pokazatelji uspješnosti programa**

* broj djece u maloj školi
* broj djece u dječjim vrtićima
* broj studenata
* broj srednjoškolaca u đačkim domovima
* broj studenata na veleučilištu
* broj osnovnoškolaca koji su sudjelovali na natjecanjima

**Program 1011 Ruralni razvoj u poljoprivredi** iznos od 19.499,29 eura odnosi se na : raspolaganje poljoprivrednim zemljištem

**Cilj programa** briga o poljoprivrednom zemljištu

**Pokazatelji uspješnosti programa**

* provođenje natječaja za raspolaganje zemljištem
* uređenje poljskih puteva
* geodetski i katastarski poslovi

**Program 1001 Javna uprava i administracija** iznos od 150.864,01 eura odnosi se na: izdaci za plaće zaposlenika Jedinstvenog upravnog odjela. Rashodi navedenog programa uključuju i dnevnice i naknade za smještaj i prijevoz na službenom putu, premije osiguranja zaposlenih, naknade za korištenje privatnog automobila u službene svrhe i službena zaštitna radna odjeća i obuća.

U navedenom programu prikazani su utrošci sredstava kroz odgovarajuće aktivnosti za omogućavanje redovitog poslovanja općinske uprave, odnosno izdaci kao što su uredski materijal, troškovi telefona i interneta, poštarina, usluge odvjetnika, usluge banaka, javnobilježničke pristojbe i slično, edukacije službenika, materijalni rashodi zaposlenih – isplate neoporezivih iznosa i nagrada, darovi za djecu i dr., režijski troškovi, digitalizacija usluga – nabava i održavanje programa potrebnih za rad uprave, Izrada idejnog rješenja informacijskog sustava a integrirano upravljanje e uslugama i digitalnim poslovanjem ONB, ostale usluge i materijal potrebni za redovan rad općinske uprave.

 Realizacije utroška sredstava **Jedinstvenog upravnog djela Općine Nova Bukovica** za 2024. godinu prati se kroz različite programe koji su obuhvaćeni financijskim planom rashoda Jedinstvenog upravnog odjela.

Za obavljanje poslova iz samoupravnog djelokruga Općine Nova Bukovica, kao i poslova državne uprave koji su prenijeti na Općinu, ustrojen je Jedinstveni upravni odjel Općine Nova Bukovica. Jedinstveni upravni odjel obavlja poslove iz samoupravnog djelokruga Općine kao jedinice lokalne samouprave, sukladno zakonima i drugim propisima i to:

➢ Poslove iz oblasti društvenih djelatnosti (kulture, sporta, brige i odgoja djece predškolske dobi, osnovnog školstva, socijalne skrbi, zdravstva, udruga građana)

➢ Poslove iz oblasti komunalnog gospodarstva (izrada programa održavanja objekata i uređaja komunalne infrastrukture i drugih objekata kojih je investitor općina)

➢ Poslove iz oblasti prostornog uređenja i zaštite okoliša

➢ Poslove pripreme akata u gospodarenju nekretninama u vlasništvu općine (prodaja i zakup nekretnina, najam stanova i zakup poslovnih prostora)

➢ Poslove vođenja financijskog i materijalnog poslovanja općine

➢ Poslove opće uprave (opće i kadrovske poslove), obavljanje poslova i evidencija iz oblasti rada i radnih odnosa, osiguravanje tehničkih uvjeta za rad Jedinstvenog upravnog odjela, poslovi prijemne kancelarije, arhiviranje i otprema pošte, poslovi nabave robe i usluga

➢ Poslove vezane uz protupožarnu i civilnu zaštitu

➢ Poslove unapređenja rada lokalne samouprave i slično.

**Cilj programa:** Funkcionalnost, efikasnost i učinkovitost općinske uprave, provođenje politike plaća i drugih materijalnih prava zaposlenika upravnog odjela u skladu s proračunskim mogućnostima te osiguranje sredstva za nesmetano obavljanje upravnih, stručnih i ostalih poslova odjela.

Zakonito i racionalno raspolaganje proračunskim sredstvima, zakonito postupanje u primjeni propisa na kojima je utemeljen platni sustav dužnosnika, službenika i namještenika, postupanje po drugim propisima. Nesmetan i učinkovit rad Jedinstvenog upravnog odjela.

**Pokazatelji uspješnosti programa**

✓ broj riješenih predmeta u tijeku godine/ prosječno vrijeme rješavanja predmeta

✓ trošak nabave sredstava, proizvoda i usluga/službenik, namještenika

✓ trošak nabavljene opreme/ službenik, namještenik.

**Članak 3.**

Polugodišnjeizvršenje o izvršenju proračuna po proračunskim stavkama Posebnog dijela, vidljivo je iz priloženih tablica usporednih pregleda planiranih i ostvarenih rashoda i izdataka proračuna općine Nova Bukovica za razdoblje 1.1.2024. do 30.06.2024. godine raspoređenih u programe i aktivnosti.

**POSEBNI IZVJEŠTAJI**

**IZVJEŠTAJ O KORIŠTENJU PRORAČUNSKE ZALIHE**

Općina Nova Bukovica nije koristila sredstva proračunske zalihe u razdoblju 1.1.2024. do 30.06.2024. godine.

**IZVJEŠTAJ O DANIM JAMSTVIMA I PLAĆANJIMA PO PROTESTIRANIM JAMSTVIMA**

Izdavanje jamstva jedinice lokalne samouprave propisano je odredbama članka 129. Zakona o proračunu (Narodne novine broj 144/21).

U razdoblju od 1.1.2024. do 30.06.2024. godine nisu dana jamstva, niti je u izvještajnom razdoblju bilo protestiranih jamstava.

**IZVJEŠTAJ O DANIM ZAJMOVIMA I POTRAŽIVANJIMA PO DANIM ZAJMOVIMA**

Općina Nova Bukovica nije davala zajmove u razdoblju 1.1.2024. do 30.06.2024. godine.

**IZVJEŠTAJ O ZADUŽIVANJU NA DOMAĆEM I STRANOM TRŽIŠTU NOVCA I KAPITALA**

Općina Nova Bukovica se dugoročno zadužila u 2022. godini kod HBOR (ugovor potpisan 20.06.2022.) u iznosu od 995.421,06 eura uz ugovorenu kamatnu stopu 1,1 % polugodišnje na rok otplate od 10 godina (40 jednakih uzastopnih tromjesečnih rata u iznosu 24.885,53 eura, od kojih prva dospijeva na naplatu 30.06.2024.) Namjena kredita je: Izgradnja i opremanje dječjeg vrtića, Zgrada društvenog doma u Donjoj Bukovici, Izgradnja doma u Gornjem Viljevu i Projekt razvoja širokopojasnog interneta ( PRŠI ). Na dan 30.06.2024. ukupan uplaćeni iznos glavnice i kamata iznosi 24.885,53 eura.

**IZVJEŠTAJ O KORIŠTENJU SREDSTAVA FONDOVA EUROPSKE UNIJE**

Općina Nova Bukovica nije koristila sredstva fondova EU u razdoblju 1.1.2024. do 30.06.2024.. godine.

**IZVJEŠTAJ O STANJU POTRAŽIVANJA I OBVEZA TE STANJU POTENCIJALNIH OBVEZA PO SUDSKIM SPOROVIMA**

Nenaplaćena potraživanja na dan 30.06.2024. u ukupnom iznosu od 76,407,07 eura odnose se na:

 16 Potraživanja za prihode poslovanja 76.407,07 eura

Neplaćene obveze na dan 30.06.2024. godine

1. Obveze za zaposlene 11.310,20 eura
2. Obveze za materijalne rashode 28.301,26 eura
3. Obveze za financijske rashode 121,46 eura
4. Ostale tekuće obveze 10.244,47 eura
5. Obveze za nabavu proizvedene dugotrajne imovine 8.391,47 eura
6. Obveze za zajmove od trgovačkih društava i

obrtnika izvan javnog sektora (kredit) 970.535,52 eura **UKUPNO OBVEZE**   **1.028.904,37 eura**

Stanje žiro računa i blagajne općine na dan 30.06.2024. bilo je 51.353,70 eura.

Općina Nova Bukovica nema potencijalnih obveza po sudskim sporovima.

**Članak 4.**

Ovaj Polugodišnji izvještaj o izvršenju proračuna Općine Nova Bukovica za razdoblje 1.1.2024. do 30.06.2024. stupa na snagu osmi dan od dana objave u Službenom glasniku Općine Nova Bukovica.

**OPĆINA NOVA BUKOVICA OPĆINSKO VIJEĆE**

 **KLASA: 400-06/23-01/01 PREDSJEDNIK**

**URBROJ:2189-9-04-24-9 OPĆINSKOG VIJEĆA**

### Nova Bukovica, 30.09.2024. Franjo Kraljik